《风流子》
宋代·吴激

书剑忆游梁。当时事、底处不堪伤。兰楫嫩漪，向吴南浦，杏花微雨，窥宋东墙凤。

城外燕随青步障，丝惹紫游缰。曲水古今，禁烟前后，莫云楼阁，春草池塘。

回首断回肠，年芳但如雾，镜发成霜。独有蚁尊陶写，蝶梦悠飏。

听出塞琵琶，风沙淅沥，寄书鸿雁，烟月微茫。不似海门潮信，能到浔阳。

作者简介：吴激（1090～1142）宋、金时期的作家、书画家。字彦高，自号东山散人，建州（今福建建瓯）人。北宋宰相吴栻之子，书画家米芾之婿，善诗文书画，所作词风格清婉，多家园故国之思，与蔡松年齐名，时称“吴蔡体”，并被元好问推为“国朝第一作手”。